钦定古今图书集成/明伦汇编/氏族典/第128卷 > 陈绍儒
## 钦定古今图书集成/明伦汇编/氏族典/第128卷 > 陈绍儒

按《广东通志》：“绍儒字师孔，南海人。应嘉靖辛卯贡，卒
业太学。丁酉领本省乡试，戊戌连登进士第。观政后，
给假归省。还朝授户部云南司主事，晋员外郎。诘内
竖混窃之奸，革仓库积年之弊。转山东司郎中，奉命

指摘，文致其罪，谪福建泉州府同知。未赴，转江西南
昌府知府。越五月，擢广西按察司副使，备兵右江，督
狼兵救援两浙。纪律严明，所过秋毫无所犯。转福建
参政。丁艰，服阕，补四川参政。寻转按察使。肃政明刑，
宪度惟戢。平白莲教之乱，馘其渠魁，散其党三千馀
人。晋广西右布政。丁外艰，起补云南左布政使，未赴，
擢顺天府尹。时穆皇登极，百度惟贞。绍儒厘革县驿
冒滥，豪贵敛手。甫六月，寻转太常寺卿。出为南京户
部右侍郎。条陈辽东、甘肃等十三镇兵马主客钱粮，
上嘉纳之。转左侍郎，提督京、通、临、徐等处仓场。议复
漕运例，限六疏。晋南京工部尚书。有忌者媒糵之，遂
致仕。